
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Приети сигнали по „Зеления телефон”, „дежурния телефон“ и електронна поща в РИОСВ - Враца за 

ЮЛИ 2026 година 
	№
	Дата
	Постъпил сигнал
	Сигнал
	Отговорна институция
	Предприети действия

	1.
	03.07.2026 г.

	Сигнал, постъпил на „зелен“ телефон на РИОСВ-Враца 
	Сигнал, постъпил на „зелен“ телефон на РИОСВ-Враца относно образувано сметище в съседство на рекултивираното общинско депо. Замърсени са и частни земеделски терени с разнородни отпадъци. 


	Община Бяла Слатина
	Видимо от информацията в постъпилия сигнал се касае за проблемния терен в м-ст „Бъркачевски път“.

На основание чл. 19, ал. 3, т. 15 от Закон за управлeние на отпадъците, на община Бяла Слатина е дадено предписание за предприемане на своевременни действия по почистване на замърсения терен. 


	2.
	04.07.2026 г.
	Сигнал, постъпил на „дежурен“ телефон на РИОСВ-Враца  от дежурен координатор на тел. 112
	Сигнал, постъпил на „дежурен“ телефон на РИОСВ-Враца от дежурен координатор на тел. 112 за два щъркела висящи на връв от комина на хлебарницата в с. Манастирище
	Кметство с. Манастирище
	Уведомен е кмета на с. Манастирище и с негово съдействие щъркелите са освободени.


	3.

 
	06.07.2026 г.
	Сигнал, постъпил на „дежурен“ телефон на РИОСВ-Враца
	Сигнал, постъпил на „дежурен“ телефон на РИОСВ-Враца за паднало щъркелче от гнездо в землището но с. Косталево.
	РИОСВ-Враца
	Извършена е проверка на място. Установено е, че се касае за млад екземпляр в период на развитие. Птицата е с хематом на роговицата на лявото око, най-вероятно вследствие на токов удар. Раната е обработена и почистена, след което щъркелът е върнат на безопасно място в близост до гнездото.

	4.
	14.07.2026 г.
	Сигнал, постъпил на „зелен“ телефон на РИОСВ-Враца  
	Сигнал, постъпил на „зелен“ телефон на РИОСВ-Враца  за образувано нерегламентирано сметище между с. Зверино и Черепиш в близост до коритото на река Искър
	Кмет с. Зверино
	От кмета на с. Зверино са предприети 

своевременно действия и 

замърсения терен е почистен.




	5.
	16.07.2026 г.
	Сигнал, постъпил на „дежурен“ телефон на РИОСВ-Враца  
	Сигнал, постъпил на „дежурен“ телефон на РИОСВ-Враца  за намерена в двор в с. Гложене сива чапла с ранено крило.

	РИОСВ-Враца
	Направена е организация птицата да бъде транспортирана до спасителен център за диви животни в гр. Стара Загора, но междувременно птицата е починала.

	6.
	16.07.2026 г.
	Сигнал, постъпил на „дежурен“ на РИОСВ-Враца  
	Сигнал, постъпил на „дежурен“ на РИОСВ-Враца  за намерено малко Чухалче в двигателя на автомобил в Източна промишлена зона в гр. Враца
	РИОСВ-Враца
	Птицата е прибрана и транспортирана до спасителен център за диви животни в гр. Стара Загора за доотглеждане.

	7.
	20.07.2026 г.
	Сигнал, постъпил на „дежурен“ телефон на РИОСВ-Враца от дежурен координатор на тел. 112
	Сигнал, постъпил на „дежурен“ телефон на РИОСВ-Враца от дежурен координатор на тел. 112 за изхвърлени камъни на терен след кръговото кръстовище на отбивка на Главен път Е-79 за с. Дърманци
	РИОСВ-Враца
	Извършена е проверка на място. Констатирано е, че се касае за производствени отпадъци от цех за скалнооблицовъчни материали.
Извършен е обход и оглед на терена около цеха. Констатирано е, че е извършено почистване на изхвърлените отпадъци. Теренът е подравнен.

	8.
	20.07.2026 г.
	Сигнал, постъпил на „зелен“ телефон на РИОСВ-Враца  
	Сигнал, постъпил на „зелен“ телефон на РИОСВ-Враца  за нерегламентирано сметище в гр. Мизия, в района на бившата гара, на около 20 м. от детска площадка
	Община Мизия
	На основание чл. 19, ал. 3, т. 15 от Закон за управлeние на отпадъците, сигналът е изпратен до община Мизия за предприемане на действия по почистване на  нерегламентираното замърсяване с отпадъци. 



	9.
	20.07.2026 г.
	Сигнал, постъпил на електронна поща на РИОСВ-Враца
	Сигнал, постъпил на електронна поща на РИОСВ-Враца за състоянието на  ул. „Цар Калоян“ в с. Мраморен – обрасла с трева и липса на асфалт по уличното платно и замърсявания с отпадъци.
	Община Враца

	Сигналът е изпратен за предприемане на действия по компетентност от община Враца и кметство с. Мраморен. 

	10.
	21.07.2026 г.
	Сигнал, постъпил на телефона на директора на РИОСВ-Враца
	Сигнал, постъпил на телефона на директора на РИОСВ-Враца за вливане на мътна вода от канализационна тръба в река Лева, на около 200 метра от паркинга на магазин Кауфланд
	РИОСВ-Враца
	Сигналът е постъпил в Булнюз, от гражданин на гр. Враца, за вливане на мътна вода от канализационна тръба в река Лева, на около 200 метра от паркинга на магазин Кауфланд и предаден по телефона на РИОСВ-Враца От експерти на РИОСВ-Враца и Регионална лаборатория – Враца към ИАОС е извършена незабавна проверка на място.

Направен е обход и оглед на река Лева, в участъка от магазин Кауфланд, надолу по течението на реката, при което е констатирано следното:

В участъка на реката в района на моста до Кауфланд, речното корито е напълно сухо и няма водно течение. На около 200 м. по-надолу има минимален отток и участъци със застояла вода. В района органолептично не се усеща неприятна миризма.

Взети са водни проби от река Лева, за анализ от РЛ-Враца. Измерените на място показатели рН, електропроводимост и разтворен кислород показват, че реката е в добро екологично състояние и не са налични замърсявания. За останалите показатели, характеризиращи качествата на повърхностните води е нужно технологично време.

На следващия ден, 22.07.2026 г. отново е извършен обстоен оглед в коритото на реката. На две места по десния бряг, от страната на бивши гаражи, на уличното платно са констатирани отвори, с изведени тръби за отводняване, от които в момента не изтича вода.

При извършения обход на речното корито в участъка, визиран в сигнала не е констатирано наличие на тръби за отвеждане на канализационна вода, от които да има изтичане. Открити са само малки тръби за отвеждане на дренажни води, от които нищо не изтича. По целия участък от коритото, както и на брега, органолептично не се усеща миризма на канализационна вода.



	11.
	22.07.2026 г.
	Сигнал, постъпил на „зелен“ телефон на РИОСВ-Враца 
	Сигнал, постъпил на „зелен“ телефон на РИОСВ-Враца за намерени 4 бр. бебета таралежи в двор на ул. „Стоян Кялъчев“, гр. Враца
	РИОСВ-Враца
	Проверката на място установи, че вчера вечерта група младежи са забелязали възрастен таралеж в близост до паркиран автомобил в града. Водени от благородното желание да помогнат на животното и да го спасят от превозните средства, те са го преместили на отдалечено и според тях безопасно място сред природата.

Младежите обаче не са подозирали, че преместеното животно е кърмеща майка. В резултат на тази акция нейните четири новородени остават напълно сами, без източник на храна и топлина. Благодарение на бързата реакция на собствениците на двора, малките са открити навреме. РИОСВ – Враца организира спешното им транспортиране и те са изпратени за доотглеждане и рехабилитация в специализираните грижи на Фондация „Дивите Животни“, след което ще бъдат върнати в естествената им среда.



	12.
	22.07.2026 г.
	Сигнал, постъпил на „зелен“ телефон на РИОСВ-Враца от дежурен координатор на тел. 112
	Сигнал, постъпил на „зелен“ телефон на РИОСВ-Враца от дежурен координатор на тел. 112 за запалени гуми на сметище в с. Брусен, общ. Мездра
	Кметство с. Брусен
	По информация на кмета на с. Брусен, запалените гуми са в частен имот и собственика на имота е на терен и потушава запалването и запръстява терена.
Извършителят е неизвестен.

	13.
	23.07.2026 г.
	Сигнал, постъпил на „зелен“ телефон на РИОСВ-Враца от началника на РУ-Мездра
	Сигнал, постъпил на „зелен“ телефон на РИОСВ-Враца от началника на РУ-Мездра за умряла риба във водоем в землището на с. Моравица
	РИОСВ-Враца

БДДР-Плевен
	РИОСВ-Враца, Басейнова дирекция „Дунавски район“ и Регионална лаборатория – Враца към Изпълнителната агенция по околната среда, в присъствието на служител от РУ-Мездра извършиха проверка по сигнал за умряла риба във водоем в местността „Шуманица“. Сигналът е получен в РИОСВ-Враца от началника на РУ „Полиция“, след което е организирана незабавната проверка.

При извършения оглед на място са установени единични екземпляри мъртва риба. По повърхността на водоема се наблюдава червеникав слой, разпростиращ се на около 1/3 от повърхността. Във водоема е констатирано и наличие на жито. Към момента не е установен вероятен източник на замърсяване в района. Предполага се, че във водоема е изхвърляно жито, третирано с препарати за растителна защита.

Взети са водни проби за анализ от РЛ-Враца. На място са измерени показатели pH 8.25, разтворен кислород 8.20, температура 22.6, електропроводимост 343, които не показват отклонения от обичайните стойности за повърхностен воден обект. Предстои допълнителни изследвания на взетите проби, за които е необходимо технологично време.

От страна на РИОСВ-Враца е дадено предписание на кмета на населеното място да се предприемат необходимите мерки за ограничаване достъпа на хора и животни до водоема, както и да се уведомят собствениците на животновъдни обекти в района и лицата, извеждащи животни на паша.



	14.
	23.07.2026 г.
	Сигнал, постъпил на „зелен“ телефон на РИОСВ-Враца
	Сигнал, постъпил на „зелен“ телефон на РИОСВ-Враца за намерен щъркел с открита фрактура в гр. Роман
	РИОСВ-Враца
	Птицата е транспортирана от сигналоподателката до спасителен център за диви животни „Зелени Балкани“, гр. Стара Загора.

	15.
	29.07.2026 г.
	Сигнал, постъпил на „зелен“ телефон на РИОСВ-Враца от дежурен координатор на тел. 112
	Сигнал, постъпил на „зелен“ телефон на РИОСВ-Враца от дежурен координатор на тел. 112 за висящ с главата надолу щъркел в с. Хърлец, общ. Козлодуй
	РИОСВ-Враца
	От кмета на населеното място е извършен обход в района и не е открит бедстващ щъркел. 

Най-вероятно щъркелът се е освободил сам.

	16.
	31.07.2026 г.
	Сигнал, постъпил на електронна поща на РИОСВ-Враца
	Сигнал, постъпил на електронна поща на РИОСВ-Враца за неприятна миризма от централите за биогаз в с. Царевец.
	РИОСВ-Враца
	Извършена е проверка на място на централите за производство на електрическа енергия от биогаз в с. Царевец, общ. Мездра.
Констатирано е, че миризмите се усещат сутрин и вечер при зареждане на ферментаторите със суровина. Миризмите се отделят от входящата смесителна шахта.
На операторите на инсталациите са дадени предписания да се предприемат действия за изграждане на плътно покритие с капак на  смесителната шахта.

